cyanic-selkie/wikianc huggingface dataset:
অ্যান্ড্রেয়া লিডস
প্রারম্ভিক জীবন
লিডস ১৯১৪ সালের ১৮ আগস্ট মন্টানা অঙ্গরাজ্যের বাটে জন্মগ্রহণ করেন। তার পিতা চ্যাস (চার্লস) এবং মাতা লিনা লিস। তার পিতা ইংল্যান্ড থেকে অভিবাসিত একজন খনি প্রকৌশলী। লিডস তার কৈশোরের অধিকাংশ সময় মেক্সিকোতে কাটিয়েছেন, সেখানে তার পিতা খনিতে কাজ করতেন।
লেখিকা হওয়ার পরিকল্পনা নিয়ে লিডস লস অ্যাঞ্জেলেসের ক্যালিফোর্নিয়া বিশ্ববিদ্যালয় থেকে কলায় স্নাতক ডিগ্রি অর্জন করেন।
কর্মজীবন
তিনি ক্যাথরিন হেপবার্ন, জিঞ্জার রজার্স ও লুসিল বলদের সাথে তারকাবহুল স্টেজ ডোর (১৯৩৭) চলচ্চিত্রে উচ্চাকাঙ্ক্ষী অভিনেত্রী চরিত্রে অভিনয়ের জন্য শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন। তিনি গন উইথ দ্য উইন্ড চলচ্চিত্রের মেলানি চরিত্রটি পড়েছিলেন, তবে চরিত্রে পরে অলিভিয়া ডা হ্যাভিলন্ডের কাছে চলে যায়।
এরপর তিনি জোয়েল ম্যাক্রিয়ার বিপরীতে দুটি চলচ্চিত্রে অভিনয় করেন, সেগুলো হল - ইয়ুথ টেকস আ ফ্লিং (১৯৩৮) ও দে শ্যাল হ্যাভ মিউজিক (১৯৩৯)। এই চলচ্চিত্রগুলোতে তিনি প্রথমবারের মত মুখ্য নারী চরিত্রে অভিনয় করেন। তিনি এরপর গ্যারি কুপার ও ডেভিড নিভনের সাথে প্রণয়ধর্মী দ্য রিয়্যাল গ্লোরি এবং ডন আমিচির বিপরীতে সোয়ানি রিভার (১৯৩৯)।
লিডসের অভিনীত সর্বশেষ চলচ্চিত্র ছিল কল্পনাধর্মী হত্যা রহস্য চলচ্চিত্র আর্থবাউন্ড (১৯৪০)। এই চলচ্চিত্রে লিডসের চরিত্রটি তার স্বামীর আত্মার সাহায্যে তার খুনের রহস্য উদ্ধার করে।
ব্যক্তিগত জীবন
লিডস ১৯৩৯ সালের ২৫শে অক্টোবর রবার্ট স্টুয়ার্ট হাওয়ার্ডকে বিয়ে করেন। হাওয়ার্ড ক্যালিফোর্নিয়ার ব্যবসায়ী ও ঘোড়দৌড়ের ঘোড়ার মালিক চার্লস এস. হাওয়ার্ডের পুত্র। বিয়ের পর তিনি পরিবারকে সময় দিতে চলচ্চিত্র ত্যাগ করার সিদ্ধান্ত নেন। তার শ্বশুর সিবিস্কুটের মালিক ছিলেন এবং তিনি ও তার স্বামী সফল ঘোড়দৌড়ের ঘোড়ার মালিক ছিলেন।
১৯৬২ সালে তার স্বামীর মৃত্যুর পর তিনি স্বর্ণ ব্যবসা পরিচালনা করতেন। লিডস হাওয়ার্ড দম্পতির দুই সন্তান ছিল। তাদের পুত্র রবার্ট হাওয়ার্ড জুনিয়র। তাদের কন্যা লিঅ্যান ১৯৭১ সালে ক্যানসারে মৃত্যুবরণ করেন।
মৃত্যু
লিডস ক্যানসারে আক্রান্ত হয়ে ১৯৮৪ সালের ২১শে মে ৬৯ বছর বয়সে ক্যালিফোর্নিয়ার পাম স্প্রিংসে মৃত্যুবরণ করেন। তাকে ক্যালিফোর্নিয়ার ক্যাথিড্রাল সিটির ডেজার্ট মেমোরিয়াল পার্কে সমাহিত করা হয়।
১৯৯৪ সালে পাম স্প্রিংস ওয়াক অব স্টার্সে তার সম্মানার্থে একটি সোনালী পাম স্টার উৎসর্গ করা হয়।
বুমার‍্যাং (অস্ট্রেলিয়া)
বুমার‍্যাং হচ্ছে এটির আন্তর্জাতিক বিভাগের অধীনে ওয়ার্নার ব্রস. ডিসকভারি মালিকানাধীন একটি অস্ট্রেলীয় শিশুতোষ পে টেলিভিশন চ্যানেল। এটি কার্টুন নেটওয়ার্কের একটি ভ্রাতৃপ্রতিম সার্ভিস।
ইতিহাস এবং ব্র্যান্ডিং
বুমার‍্যাং এর এশীয় সার্ভিসের অস্ট্রেলীয় এবং নিউজিল্যান্ড ফিডের উদ্বোধন হয় ২০০৪ সালের ১৪ মার্চে, ফক্সটেল ডিজিটালের একটি অংশে। এটির অনুষ্ঠানসূচী যুক্তরাষ্ট্র এবং যুক্তরাজ্য সংস্করণের সাথে খুব অনুরূপ। মূলত ওয়ার্নার ব্রস., এমজিএম এবং হ্যানা-বার্বেরা-এর মতো স্টুডিওসমূহের ক্লাসিক কার্টুনের জন্য উত্সর্গীকৃত, চ্যানেলটি পরবর্তীতে পুচিনি সহ আরও সমকালীন অনুষ্ঠানসমূহ অন্তর্ভুক্ত করার জন্য প্রসারিত হয়েছে। এই চ্যানেলটি কিছু আইএসপি দ্বারা ফেচ টিভিতে একটি সাবস্ক্রিপশন বিনোদন প্যাকেজে বিনামূল্যে ট্রায়াল হিসাবে উপলব্ধ এবং ২০১৭ সালের ২৬ জানুয়ারিতে এটিকে অন্তর্ভুক্ত করা হয়।
২০১২ সালের ১ ডিসেম্বরে বুমার‍্যাং একটি পরিবর্তিত রূপে চলে আসে, এবং যুক্তরাজ্য এবং অন্যান্য ইউরোপীয় দেশে ব্যবহৃত লোগো ব্যবহার করা শুরু করে। এটি ১৬:৯ অ্যাসপেক্ট রেশিওতে সম্প্রচার করা শুরু করে।
২০১৪ সালের ৩ নভেম্বর বুমার‍্যাং একটি বিশ্বব্যাপী পরিবর্তন প্রচেষ্টার অংশ হিসেবে একটি নতুন লোগো এবং ব্র্যান্ডিং গ্রহণ করে। ২০১৪ সালের শেষ দিকে বুমার‍্যাং আর্ট&গ্র্যাফ্ট রিডিজাইনের উদ্বোধন করে, যা ২০১৫ সালের মধ্যে এশিয়া এবং ওশেনিয়ার এলাকা, যুক্তরাষ্ট্র, এবং পরে ইউরোপ, মধ্যপ্রাচ্য, এবং আফ্রিকায় চলে আসে।
২০২১ সালের ২২ এপ্রিলে ভ্রাতৃপ্রতিম কার্টুন নেটওয়ার্কের সাথে চ্যানেলটি ফেচ টিভিতে বন্ধ করে দেওয়া হয়।
পৃথিমপাশা ইউনিয়ন
পৃথিমপাশা ইউনিয়ন বাংলাদেশের সিলেট বিভাগের মৌলভীবাজার জেলার কুলাউড়া উপজেলার অন্তর্গত একটি ইউনিয়ন।
অবস্থান ও সীমানা
মৌলভীবাজার জেলার কুলাউড়া উপজেলার সীমান্তবর্তী ইউনিয়ন পৃথিমপাশা। পশ্চিমে টিলাগাঁও ও হাজীপুর ইউনিয়ন পূূূর্বে কর্মধা ইউনিয়ন, উত্তরে রাউৎগাঁও ইউনিয়ন দক্ষিণে ভারতের আসাম।
ইতিহাস ও ঐতিহ্য
পৃথিমপাসা নবাব পরিবারের পৃথিমপাশা গ্রামের নামানুসারে ইউনিয়নটির নামকরণ করা হয়। ১৪৯৯ সালে, বৃহত্তর খোরাসানের একজন পশতুন সম্ভ্রান্ত ব্যক্তি প্রিন্স সখি সালামত নামে পরিচিত কুলাউড়ার পৃথিমপাশায় বসতি স্থাপন করেন। একজন ধনী সম্ভ্রান্ত ব্যক্তি হওয়া; দিল্লির লোদি সুলতানদের দ্বারা তিনি মৌজা পৃথিম্পাসায় একটি জায়গির প্রদান করেন যেখান থেকে তিনি পৃথিমপাসা পরিবার প্রতিষ্ঠা করেন। তার পুত্র, ইসমাইল খান লোধি, মুঘলদের দ্বারা একটি জায়গির প্রদান করে এবং অন্যান্য মর্যাদাপূর্ণ উপাধি ছাড়াও নবাবের মর্যাদা প্রদান করে।
১৮৫৭ সালের ব্রিটিশ বিরোধী সিপাহী বিদ্রোহে, ৩০০ জন সিপাহী যারা ব্রিটিশদের বিরুদ্ধে বিদ্রোহ করেছিল, তারা চট্টগ্রামের কোষাগার লুট করে এবং পৃথিমপাসার নবাব গৌস আলী খানের কাছে আশ্রয় নেয়। কোষাগার বেশ কয়েকদিন বিদ্রোহীদের নিয়ন্ত্রণে ছিল। কানিহাটির আলী হায়দার ইবনে আলী গওহরের দাদা আব্দুল গফুর বিদ্রোহের সময় উপস্থিত ছিলেন।
১৯৫০ সালে, ইরানের শাহ, মোহাম্মদ রেজা পাহলভি, পৃথিমপাসা পরিদর্শন করেন এবং প্রাসাদে চার দিন অবস্থান করেন এবং খাজা নাজিমুদ্দিন এবং আইয়ুব খানের সাথে এস্টেট বনে বন্যপ্রাণী শিকারে যান।
আয়তন ও জনসংখ্যা
শিক্ষা প্রতিষ্ঠানঃ
১. লংলা আধুনিক ডিগ্রি কলেজ
২.দারুচ্ছুন্নাহ ইসলামি সিনিয়র মাদরাসা রবিরবাজার।
৩. মনু মডেল কলেজ
৫.গজভাগ আহম্মদ আলী উচ্চ বিদ্যালয় ও কলেজ
৬. রাজনগর উচ্চ বিদ্যালয়
৭. আহমদ সোহান সোনালী উচ্চ বিদ্যালয়
৮. লংলা উচ্চ বিদ্যালয়
৯.সুলতানপুর বালিকা উচ্চ বিদ্যালয়
১০. গণকিয়া আলিম মাদ্রাসা
১১. আব্দুল মতলিব দাখিল মাদ্রাসা
১৩. করইগ্রাম মোহাম্মদায়া দাখিল মাদ্রাসা
বাজার সমূহ
২. রাজনগর বাজার
৩. ঝিলেরপার বাজার
৪. পুরশাই নয়া বাজার
৫.বৃন্দারানী দিঘীরপাড় বাজার
৬.ছৈদল বাজার
৭.মুরইছড়া বাজার
৯. আমঝুপবাজার
তথ্যসূত্র
সূত্র তালিকা:
স্পেলিং বি
স্পেলিং বি হল একটি প্রতিযোগিতামূলক অনুষ্ঠান যেখানে একজন প্রতিযোগীকে একটি শব্দ বানান করতে বলা হয়। শব্দগুলো তূলনামূলক কঠিন হয়। এই প্রতিযোগিতার উদ্ভব ঘটে মার্কিন যুক্তরাষ্ট্রে। বর্তমানে এই প্রতিযোগিতাটি সারা বিশ্বের কয়েকটি দেশে অনুষ্ঠিত হয়। প্রথম স্বীকৃত স্পেলিং বি অনুষ্ঠানের বিজয়ী ছিল ফ্রাং নিউহাউসার। নিউহাউসার ৭ বছর বয়সে ১৯২৫ সালে, ওয়াসিংটন ডিসিতে এ পুরস্কার লাভ করে।
উৎপত্তি
Bee শব্দটি এসেছিল ইংরেজি been শব্দ থেকে। এই শব্দটির অর্থ অনেকে একত্রিত হয়ে কোন কাজ করা। আবার গবেষণায় দেখা গেছে been শব্দটির অর্থ হয় প্রতিবেশির দ্বারা সাহায্য। আবার, been শব্দটি এসেছে bene শব্দ থেকে। যার অর্থ প্রার্থনা বা প্রভুর প্রতি একজন ভৃত্যের সেবা করা।
ইতিহাস
সূদুর অতীতে ১৮৫০ সালে প্রথম স্পেলিং বি শব্দটি খুঁজে পাওয়া যায়। এরও আগে, ১৮০৮ সালে স্পেলিং মেচ নামে শব্দের পরিচিতি মেলে।
দ্যা ইউনাইটেড স্টেটস স্পেলিং বি ১৯২৫ সালে কেনটাকির একটি পত্রিকার মাধ্যমে প্রথম শুরু হয়। ১৯৪১ সালে, স্ক্রিপ্স হাওয়ার্ড নিউস সার্ভিস এর স্বত্ত লাভ করে। বর্তমানে স্পেলিং বি যুক্তরাষ্ট্রের ৫০ টি অঙ্গরাজ্য ছাড়াও বিশ্বের বিভিন্ন দেশ যেমন কানাডা, বাংলাদেশসহ ইউরোপের বিভিন্ন দেশে পরিচালিত হয়।
বাংলাদেশে স্পেলিং বি
২০১২ সালে থেকে, বাংলাদেশের ইংরেজি দৈনিক দ্য ডেইলি স্টার (বাংলাদেশ) এবং ই-লার্নিং পোর্টাল চ্যামস টুয়েন্টি ওয়ান ডট কম চ্যানেল আইতে স্পেলিং বি অনুষ্ঠান সম্প্রচার করছে। এতে অংশগ্রহণ করার সুযোগ পায় ষষ্ঠ থেকে দশম শ্রেণী পর্যন্ত পড়ুয়া শিক্ষার্থীরা। স্কুল রাউন্ড সমাপ্ত করে বা অনলাইনের মাধ্যমে উত্তীর্ণ হয়ে এ অনুষ্টানে প্রতিযোগীরা অংশগ্রহণ করে। স্পেলিং বি ঢাকা, চট্টগ্রাম, সিলেট, রংপুর, রাজশাহী, খুলনা, এবং বরিশাল- মোট ৭ টি বিভাগে তাদের কার্যক্রম পরিচালনা করে। এই অনুষ্ঠানে বিজয়ীরা ওয়াশিংটন ডিসি ভ্রমনের সুযোগ পায়। সিজন ২ এর বিজয়ীরা মাননীয় রাষ্ট্রপতি আবদুল হামিদ এর সাথে দেখা করার সুযোগ পায়।
আইসিসি বিশ্ব একাদশ টেস্ট ক্রিকেটারদের তালিকা
অত্র নিবন্ধটি আইসিসি বিশ্ব একাদশ টেস্ট ক্রিকেটারদের তালিকা সম্পর্কিত। টেস্ট খেলা আন্তর্জাতিক ক্রিকেট খেলা হিসেবে পরিচিত। এতে শীর্ষস্থানীয় ক্রিকেটভূক্ত দেশগুলো অংশগ্রহণ করে। আন্তর্জাতিক ক্রিকেট কাউন্সিল কর্তৃপক্ষ ছয়-দিনের সুপার টেস্ট আয়োজনের কথা ঘোষণা করেছিল। নির্দিষ্ট সময়ে আইসিসি টেস্ট চ্যাম্পিয়নশীপের পয়েন্ট তালিকায় শীর্ষস্থানীয় দলের বিপক্ষে পৃথিবীর বাদ-বাকী দেশগুলোর শীর্ষস্থানীয় ক্রিকেটারগণ খেলবেন। এ খেলাটি আনুষ্ঠানিকভাবে টেস্টের মর্যাদা দেয়ার কথাও ঘোষণা করা হয়।
প্রেক্ষাপট
১৪-১৯ অক্টোবর, ২০০৫ তারিখে খেলাটি অনুষ্ঠিত হয়েছিল। এরপূর্বে তিনটি একদিনের আন্তর্জাতিক ক্রিকেট খেলাও অনুষ্ঠিত হয়। এতে আইসিসি একদিনের আন্তর্জাতিক চ্যাম্পিয়নশীপের পয়েন্ট তালিকায় শীর্ষস্থানীয় দলের বিপক্ষে বহিঃবিশ্ব একাদশ অংশগ্রহণ করে ও খেলাগুলো ওডিআই মর্যাদা পায়। সবগুলো খেলাই কোমল পানীয় কোম্পানি জনি ওয়াকারের সৌজন্যে অনুষ্ঠিত হয়। এরফলে এটি জনি ওয়াকার সুপার সিরিজ নামে পরিচিতি পায়। খেলাগুলো অস্ট্রেলিয়ায় অনুষ্ঠিত হয়। একদিনের সিরিজসহ সুপার টেস্ট জয় করে অস্ট্রেলিয়া দল। কিন্তু টেস্টের পরিসংখ্যানে অন্তর্ভুক্তির বিষয়ে কিছু ক্রিকেট পরিসংখ্যানবিদের কাছে খেলাগুলোকে ঘিরে বিতর্কের সৃষ্টি হয়।
প্ররম্ভিকভাবে প্রতি চার বছর অন্তর সুপার সিরিজ আয়োজনের কথা বলা হয়। কিন্তু প্রথম টেস্ট আয়োজনের অল্পকিছুদিন পরই আইসিসি প্রধান নির্বাহী ম্যালকম স্পিড নিয়মিত আইসিসি আয়োজনের সূচীপত্র থেকে এ বিষয়টি বাদ দেন। তিনি বলেছেন যে, যখন ভবিষ্যতে প্রকৃত অর্থেই বিশ্ব চ্যাম্পিয়ন দল নির্ধারিত হবে, কেবল তখনই এ ধরনের খেলা আয়োজন করা হবে।
দল নির্বাচক
ঐ সময়ে আইসিসি’র টেস্ট ও একদিনের চ্যাম্পিয়নশীপের পয়েন্ট তালিকায় অস্ট্রেলিয়া দল শীর্ষস্থানে অবস্থান করছিল। এরফলে দলটি বহিঃবিশ্ব একাদশের বিপক্ষে খেলার যোগ্যতা লাভ করে।
বিশ্ব একাদশ গঠনকল্পে নির্বাচকমণ্ডলী একটি সংক্ষিপ্ত তালিকা প্রণয়ন করে। দলে ১১জন টেস্ট খেলোয়াড়ের নাম ঘোষণা করা হয়। দল নির্বাচনে নিম্নবর্ণিত সদস্য ছিলেন:-
প্রারম্ভিকভাবে সংক্ষিপ্ত তালিকায় নিম্নবর্ণিত খেলোয়াড়গণের অন্তর্ভুক্তি ঘটানো হয়:- অ্যান্ড্রু ফ্লিনটফ (ইংল্যান্ড), স্টিভ হার্মিসন (ইংল্যান্ড), মাইকেল ভন (ইংল্যান্ড), রাহুল দ্রাবিড় (ভারত), বীরেন্দ্র শেওয়াগ (ভারত), শচীন তেন্ডুলকর (ভারত), অনিল কুম্বলে (ভারত), ব্রেন্ডন ম্যাককুলাম (নিউজিল্যান্ড), ড্যানিয়েল ভেট্টোরি (নিউজিল্যান্ড), শোয়েব আখতার (পাকিস্তান), ইনজামাম-উল-হক (পাকিস্তান), ইউনুস খান (পাকিস্তান), মার্ক বাউচার (দক্ষিণ আফ্রিকা), জ্যাক ক্যালিস (দক্ষিণ আফ্রিকা), মাখায়া এনটিনি (দক্ষিণ আফ্রিকা), শন পোলক (দক্ষিণ আফ্রিকা), গ্রেইম স্মিথ (দক্ষিণ আফ্রিকা), মুত্তিয়া মুরালিধরন (শ্রীলঙ্কা), ব্রায়ান লারা (ওয়েস্ট ইন্ডিজ), শিবনারায়ণ চন্দরপল (ওয়েস্ট ইন্ডিজ)।
১৩জন ক্রিকেটার অস্ট্রেলিয়া সফরে যান। পরবর্তীতে দল নির্বাচকমণ্ডলীর সভাপতি সুনীল গাভাস্কার, দলের মনোনীত পরিচালক, কোচ ও দলের অধিনায়কের সম্বন্বয়ে চূড়ান্ত একাদশ প্রকাশ করেন।
এস. আর. রঙ্গনাথন
শিয়ালি রামামৃতা রঙ্গনাথন ; சீர்காழி இராமாமிருதம் இரங்கநாதன்; জন্ম: ১২ আগস্ট, ১৮৯২ - মৃত্যু: ২৭ সেপ্টেম্বর, ১৯৭২) ভারতীয় গণিতজ্ঞ ও বিশিষ্ট গ্রন্থাগারিক ছিলেন। গ্রন্থাগার বিজ্ঞানের পঞ্চ আইন তৈরীতে তিনি সুবিশাল ভূমিকা রেখেছিলেন। এছাড়াও, তিনি কোলন ক্লাসিফিকেশন পদ্ধতি তৈরীতে প্রধান ভূমিকা রাখেন। ভারতে তাকে গ্রন্থাগার বিজ্ঞান, তথ্যায়ন এবং তথ্যবিজ্ঞানের জনকরূপে আখ্যায়িত করা হয়। এ বিষয়ে তিনি তার মৌলিক চিন্তা-চেতনার প্রকাশ ঘটিয়ে বহিঃর্বিশ্বে পরিচিত হয়ে আছেন। প্রতি বছরই তার জন্মবার্ষিকীকে ঘিরে জাতীয় গ্রন্থাগার দিবস উদযাপিত হয়।
প্রারম্ভিক জীবন
রামাব্রদম নামে ১২ আগস্ট, ১৮৯২ তারিখে ব্রিটিশ শাসিত ভারতের তানোরে জন্মগ্রহণ করেন রঙ্গনাথন। দক্ষিণ ভারতের তামিলনাড়ু রাজ্যের ছোট্ট শহর শৃগালি (বর্তমানে: সিরকাজি) তার জন্মস্থান।
গণিতজ্ঞ হিসেবে তিনি কর্মজীবন শুরু করেন। বি.এ এবং এম.এ শ্রেণীতে গণিত বিষয়ে নিজ প্রদেশের মাদ্রাজ ক্রিস্টিয়ান কলেজ থেকে ডিগ্রী অর্জন করেন। এরপর তিনি শিক্ষকতা করার যোগ্যতা অর্জন করেন। তার সমগ্র জীবনের উদ্দেশ্য ছিল গণিতে শিক্ষাদান করা। গণিত ফ্যাকাল্টিতে মাঙ্গালোর, কয়েমবাতোর এবং মাদ্রাজের বিশ্ববিদ্যালয়গুলোর সদস্য হন যা পাঁচ বছরের মধ্যে লাভ করেন। গণিতের অধ্যাপকরূপে তিনি গণিত সম্পর্কীয় বিশেষতঃ গণিতের ইতিহাস নিয়ে পুস্তিকা প্রকাশ করেন। শিক্ষাবিদ হিসেবে তিনি পেশাদার জীবন থেকে বেরিয়ে আসেন।
কর্মজীবন
১৯২৩ সালে মাদ্রাজ বিশ্ববিদ্যালয়ের পুস্তক সংগ্রহশালার দূর্বল ব্যবস্থাপনা দূরীকরণে গ্রন্থাগারিকের পদ সৃষ্টি করে। এ পদে ৯০০ পদপ্রার্থী অংশ নেয়। কিন্তু গ্রন্থাগার বিষয়ে কারোরই আনুষ্ঠানিক কোন প্রশিক্ষণ ছিল না। রঙ্গনাথনের লেখনী নিয়োগ কমিটিকে সন্তুষ্ট করে ও তারা ধারণা করেছিল যে, গ্রন্থাগার বিষয়ে রঙ্গনাথনের গবেষণা কর্ম রয়েছে। তার গ্রন্থাগারিকত্বের জ্ঞান অর্জন ঘটে মূলতঃ এনসাইক্লোপিডিয়া ব্রিটানিকা থেকে সংগৃহীত নিবন্ধ পড়ে, যা সাক্ষাৎকারের পূর্বদিন তিনি সংগ্রহ করেছিলেন। তাকে বিস্মিত করে নিয়োগপত্র প্রদান করা হয় ও জানুয়ারি, ১৯২৪ সালে গ্রন্থাগারিকের পদে যোগ দেন।
শুরুতেই রঙ্গনাথন দেখতে পান যে, পদটি অসহ্যপূর্ণ ছিল। কয়েক সপ্তাহ পর তিনি বিরক্তি প্রকাশ করে বিশ্ববিদ্যালয় প্রশাসনের কাছে তার শিক্ষকতার পেশা ফিরে যাবার জন্যে অনুরোধ জানান। এরপর কর্তৃপক্ষের সাথে চুক্তিতে আবদ্ধ হয়ে লন্ডন ভ্রমণে যান ও গ্রন্থাগার বিষয়ে সমসাময়িক পাশ্চাত্য অনুশীলন অধ্যয়ন করেন। শর্ত ছিল, যদি তিনি ফিরে আসেন ও পুনরায় গ্রন্থাগারিক হিসেবে কর্মজীবন পালন করতে অক্ষমতা প্রকাশ করেন তাহলে তিনি পুনরায় গণিতের অধ্যাপকের পদ ফিরে দেয়া হবে।
সম্মাননা
১৯৫৭ সালে গ্রন্থাগার বিজ্ঞানে অসামান্য অবদান রাখায় রঙ্গনাথনকে পদ্মশ্রী পদকে ভূষিত করে ভারত সরকার।
কাঁকড়াজিরিয়া
কাঁকড়াজিরিয়া (বৈজ্ঞানিক নাম: Dromas ardeola) বা কাঁকড়াভোজী বাটান Dromadidae (ড্রোমাডিডি) গোত্র বা পরিবারের অন্তর্গত Dromas (ড্রোমাস) গণের অন্তর্ভুক্ত একমাত্র প্রজাতি। পাখিটি বাংলাদেশ, ভারত ছাড়াও দক্ষিণ, মধ্যপ্রাচ্য, আফ্রিকা ও দক্ষিণ-পূর্ব এশিয়ার বিভিন্ন দেশের উপকূলবর্তী অঞ্চলে দেখা যায়। কাঁকড়াজিরিয়ার বৈজ্ঞানিক নামের অর্থ ধাবমান ছোট বগা (গ্রিক: dromas = ধাবমান, লাতিন: ardeola = ছোট বগা)। সারা পৃথিবীতে এক বিশাল এলাকা জুড়ে এরা বিস্তৃত, প্রায় ৩ লক্ষ ৪৮ হাজার বর্গ কিলোমিটার এলাকা জুড়ে এদের আবাস। বিগত কয়েক দশক ধরে এদের সংখ্যা অপরিবর্তিত রয়েছে, আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটিকে সংরক্ষিত ঘোষণা করা হয় নি।
কাঁকড়াজিরিয়া পানিকাটা পাখিদের নিকট আত্মীয়। তবে বিশেষ কিছু বৈশিষ্ট্যের কারণে একে আলাদা গোত্রে স্থান দেওয়া হয়েছে এবং এরা এ গোত্রের একমাত্র সদস্য। কারাড্রিফর্মিস বর্গের সাথে প্রজাতিটির সম্পর্ক পরিষ্কার নয় বলে অনেকে একে মোটাহাঁটু ও বাবুবাটানের নিকট আত্মীয় বলে মনে করেন। আবার অনেকের মতে এরা অক ও গাঙচিলের সাথে সম্পর্কিত। পানিকাটা পাখিদের মধ্যে একমাত্র কাঁকড়াজিরিয়াই ডিম ফোটাবার জন্য মাটির উষ্ণতা ব্যবহার করে।
সালভাদোর দালি
সালভাদোর ডোমিঙ্গো ফেলিপি জেসিন্তো দালি ই দোমেনেখ, ১ম মার্কুইস দ্য দালি দ্য পুবোল (মে ১১, ১৯০৪-জানুয়ারি ২৩, ১৯৮৯) যিনি সালভাদোর দালি হিসেবে পরিচিত, ছিলেন একজন খ্যাতিমান স্পেনীয় পরাবাস্তববাদী (Surrealist) চিত্রকর। তিনি স্পেনের কাতালোনিয়া অঞ্চলের ফিগুয়েরেসে জন্মেছিলেন।
ব্যান্ডউইথ
ব্যান্ডউইথ সাধারণত বোঝায়:
উইকিওয়ান্ড
উইকিওয়ান্ড হল একটি স্বতন্ত্র সফটওয়্যার ইন্টারফেস যা উইকিপিডিয়ার নিবন্ধসমূহকে একটি বিনামূল্যের ব্রাউজার এক্সটেনশন বা মোবাইল অ্যাপ্লিকেশন হিসেবে বেশ কয়েকটি জনপ্রিয় ওয়েব ব্রাউজারের জন্য উপলব্ধ করে। এটি কাস্টম নেভিগেশন, বিজ্ঞাপন এবং স্পনসর করা নিবন্ধগুলোতে একটি স্বতন্ত্র ইন্টারফেস যুক্ত করে।
ইতিহাস
উইকিওয়ান্ড (মূলত WikiWand) ২০১৩ সালে লিয়র গ্রসম্যান এবং ইলান লেভিন প্রতিষ্ঠা করেছিলেন। আনুষ্ঠানিকভাবে এটি ২০১৪ সালের আগস্টে চালু হয়েছিল, ইন্টারফেসটিতে একটি সাইডবার মেনু, নেভিগেশন বার, অন্যান্য ভাষার পারসোনালাইজড লিঙ্ক, নতুন টাইপোগ্রাফি এবং লিঙ্কযুক্ত নিবন্ধগুলির প্রাকদর্শন অন্তর্ভুক্ত রয়েছে। কন্টেন্ট তালিকা হাতের বাম দিক বরাবর প্রদর্শিত হয়। ইন্টারফেসে বিজ্ঞাপন প্রদর্শন এবং স্পনসর করা নিবন্ধগুলিও অন্তর্ভুক্ত রয়েছে। ২০২০ সালের জুলাইয়ে উইকিওয়ান্ডের ওয়েবপৃষ্ঠায় ৬ টি দৃশ্যমান বিজ্ঞাপন এবং ৩৬ টি স্পনসর করা নিবন্ধ ছিল।পাঁচটি প্রদর্শিত বিজ্ঞাপন নিবন্ধের মূল বিষয়বস্তু বিভাগে রয়েছে, একটি বাম-পাশের নেভিগেশন বারে রয়েছে এবং স্পনসর করা নিবন্ধগুলি নিবন্ধের বিষয়বস্তুর নিচে রয়েছে।
গ্রসম্যানের মতে, “পৃথিবীর অর্ধ বিলিয়ন লোক ব্যবহার করে এবং বিশ্বের পঞ্চম জনপ্রিয় ওয়েবসাইটটির (উইকিপিডিয়া) এমন একটি ইন্টারফেস রয়েছে যা এক দশকেরও বেশি সময়ে হালনাগাদ হয়নি।আমরা উইকিপিডিয়া ইন্টারফেসকে বিশৃঙ্খল, পড়ার জন্য কঠিন (ছোট পাঠ্যের বৃহৎ ব্লক), নেভিগেট করা কঠিন এবং ব্যবহারের সুবিধার দিক অভাব রয়েছে বলে মনে করছি।”
জানুয়ারী ২০১৮ এ, লিয়র গ্রসম্যান উইকিওয়ান্ড ছেড়ে চলে যান। এখানে তিনি প্রধান নির্বাহী কর্মকর্তা হিসেবে কর্মরত ছিলেন।
প্রাপ্যতা
ইন্টারফেসটি উইকিওয়ান্ডের ওয়েবসাইটের পাশাপাশি ক্রোম, সাফারি এবং ফায়ারফক্সে উপলভ্য।মার্চ ২০১৫-এ, উইকিওয়ান্ড আইফোন এবং আইপ্যাডের জন্য একটি আইওএস অ্যাপ প্রকাশ করেছে। একটি অ্যান্ড্রয়েড অ্যাপ বর্তমানে উন্নয়নাধীন।
এন্টোমাইজন সায়ানোটিস
নীল মুখো মধুখাদক (ইংরেজি নামঃ ব্লু ফেসড হানিইটার), দ্বিপদ নাম এন্টোমাইজন সায়ানোটিস, ব্যানানাবার্ড (কলা পাখি) নামেও পরিচিত, মেলিফ্যাজিডি পরিবারের প্যাসারিন জাতের পাখি। এন্টোমাইজন গণের এরাই একমাত্র সদস্য।
শ্রেণীবিন্যাস
নীল মুখো মধু খাদক সম্পর্কে প্রথম বর্ণনা করেন ১৮০১ সালে জন ল্যাথাম বর্ণনা করেন। এরা প্রাণীজগতের কর্ডাটা পর্বের পক্ষী বর্গের সদস্য। এদের গণ নাম এন্টোমাইজেন এবং প্রজাতি নাম সায়ানোটিস।
বর্ণনা
এদের দৈর্ঘ্য এবং গড়ে  লম্বা, প্রাপ্তবয়স্ক ব্লু ফেসড হানি ইটারের ডানার বিস্তৃতি  এবং ওজন ।
ব্যান্ডউইথ (কম্পিউটিং)
ব্যান্ডউইথের এই সংজ্ঞাটি সিগন্যাল প্রসেসিং, ওয়্যারলেস কমিউনিকেশনস, মডেম ডেটা ট্রান্সমিশন, ডিজিটাল কমিউনিকেশনস এবং ইলেকট্রনিক্সের ক্ষেত্রের বিপরীত, যেখানে ব্যান্ডউইথ হার্জে পরিমাপ করা এনালগ সিগন্যাল ব্যান্ডউইথ উল্লেখ করতে ব্যবহৃত হয়, যার মানে ফ্রিকোয়েন্সি পরিসীমা সর্বনিম্ন এবং সর্বোচ্চ প্রাপ্য ফ্রিকোয়েন্সি যখন সিগন্যাল শক্তিতে একটি সংজ্ঞায়িত দুর্বলতা স্তর পূরণ করে। আসল বিট রেট যা অর্জন করা যায় তা কেবল সিগন্যাল ব্যান্ডউইথের উপরই নয় চ্যানেলের গোলমালের উপরও নির্ভর করে।
নেটওয়ার্ক ক্ষমতা
ব্যান্ডউইথ শব্দটি কখনও কখনও নেট বিট রেট 'পিক বিট রেট', 'ইনফরমেশন রেট', বা ফিজিক্যাল লেয়ার 'ইউস বিট রেট', চ্যানেল ক্যাপাসিটি বা ডিজিটাল কমিউনিকেশন সিস্টেমে লজিক্যাল বা ফিজিক্যাল কমিউনিকেশন পাথের সর্বোচ্চ থ্রুপুটকে সংজ্ঞায়িত করে। উদাহরণস্বরূপ, ব্যান্ডউইথ পরীক্ষাগুলি একটি কম্পিউটার নেটওয়ার্কের সর্বোচ্চ থ্রুপুট পরিমাপ করে। এই যোগাযোগ ব্যবস্থার জন্য শ্যানন-হার্টলি চ্যানেলের ক্ষমতা দ্বারা একটি লিঙ্কে যে সর্বোচ্চ হার টিকিয়ে রাখা যায় তা সীমিত, যা হার্জ এর ব্যান্ডউইথ এবং চ্যানেলের গোলমালের উপর নির্ভরশীল।
নেটওয়ার্ক খরচ
বিট/সেকেন্ডে খরচ করা ব্যান্ডউইথ, প্রাপ্ত থ্রুপুট বা গুডপুটের সাথে মিলে যায়, অর্থাৎ, যোগাযোগের মাধ্যমে সফল ডেটা ট্রান্সফারের গড় হার। খরচ করা ব্যান্ডউইথ ব্যান্ডউইথের আকৃতি, ব্যান্ডউইথ ম্যানেজমেন্ট, ব্যান্ডউইথ থ্রোটলিং, ব্যান্ডউইথ ক্যাপ, ব্যান্ডউইথ অ্যালোকেশন (উদাহরণস্বরূপ ব্যান্ডউইথ অ্যালোকেশন প্রোটোকল এবং ডাইনামিক ব্যান্ডউইথ অ্যালোকেশন) ইত্যাদি প্রযুক্তির দ্বারা প্রভাবিত হতে পারে। একটি বিট স্ট্রিমের ব্যান্ডউইথ একটি অধ্যয়নকৃত সময়ের ব্যবধানে হার্জ (বিট স্ট্রিমের প্রতিনিধিত্বকারী এনালগ সিগন্যালের গড় বর্ণালি ব্যান্ডউইথ)-এর গড় খরচ সংকেত ব্যান্ডউইথের সমানুপাতিক।
ওয়েব হোস্টিং
একই ধরনের পরিস্থিতি এন্ড ইউজার আইএসপি-এর ক্ষেত্রেও ঘটতে পারে, বিশেষ করে যেখানে নেটওয়ার্কের ক্ষমতা সীমিত (উদাহরণস্বরূপঃ অনুন্নত ইন্টারনেট সংযোগ এবং ওয়্যারলেস নেটওয়ার্কের ক্ষেত্রে)।
শ্রীলঙ্কা প্রিমিয়ার লিগ
২০১১ মৌসুম স্থগিত হওয়ার পর, এর প্রথম মৌসুম ২০১২ সালে অনুষ্ঠিত হয়। সাংগঠনিক সমস্যা এবং স্পনসরশিপের অভাবের কারণে ২০১৩ এবং ২০১৪ মৌসুম বাতিল করা হয়েছিল। ২০১৪ সুপার ফোর টুয়েন্টি২০ টুর্নামেন্টির স্থান দখল করে।
লঙ্কা প্রিমিয়ার লিগ নামে একটি নতুন প্রতিযোগিতা তৈরি করা হয়েছিল এবং ২০২০ সালে এটির প্রথম মৌসুম অনুষ্ঠিত হয়েছিল।
মাচেতে
থাম্ব| লাতিন আমেরিকার পুরানো মাচেতে থাম্ব| গার্বার কোম্পানির তৈরি মাচেতে থাম্ব| সান আগুস্টিন দে লাস জুন্টাসের অগাস্টিন ক্রুজ টিনোকো, ওক্সাকা কাঠ খোদাই করার জন্য একটি মাচেতে ব্যবহার করছেন মাচেতে একটি বিস্তৃত ব্লেডে একটি অস্ত্র, যা একটি কুঠারের মতো কৃষি উপকরণ হিসাবে ব্যবহৃত হয়, অথবা একটি দীর্ঘ-ব্লেড ছুরির মতো যুদ্ধে ব্যবহৃত হয়। ব্লেডটি সাধারণত  দীর্ঘ এবং সাধারণত নিচে  পুরু হয়। স্প্যানিশ ভাষায়, শব্দটি সম্ভবত মাচো শব্দের একটি ক্ষুদ্র রূপ, যা স্লেজহ্যামার বোঝাতে ব্যবহৃত হয়। বিকল্পভাবে, এর উৎপত্তি হতে পারে মাছেরা, রোমানরা এর নাম ফালকাটা দিয়েছিল।  এটি ইংরেজি ভাষার সমতুল্য শব্দ ম্যাচেট, যদিও এটি কম ব্যবহৃত হয়। জ্যামাইকা, বার্বাডোস, গায়ানা, গ্রেনাডা এবং ত্রিনিদাদ ও টোবাগোর মতো ইংরেজি-ভাষী ক্যারিবীয় অঞ্চলে, কাটলাস শব্দটি এই কৃষি সরঞ্জামগুলির জন্য ব্যবহৃত হয়।
কৃষি
বিভিন্ন গ্রীষ্মমন্ডলীয় এবং উপক্রান্তীয় দেশে, মাচেতে প্রায়শই রেইনফরেস্টের নিচের ছোট গাছগুলি কাটতে এবং কৃষি কাজে (যেমন আখ কাটতে) ব্যবহার করা হয়। এছাড়াও, ল্যাটিন আমেরিকায় একটি সাধারণ ব্যবহার হল বড় খাদ্যসামগ্রীকে টুকরো করে কাটার মতো গৃহস্থালির কাজে- যেমন একটি ক্লিভার ব্যবহার করা হয়- অথবা অপরিশোধিত কাটার কাজগুলি সম্পাদন করার জন্য, যেমন অন্যান্য সরঞ্জামগুলির জন্য সাধারণ কাঠের হাতল তৈরি করা। এটি সাধারণভাবে দেখা যায় যে লোকেরা অন্যান্য কাজের জন্য ছুরি ব্যবহার করে, যেমন খোলা নারকেল বিভক্ত করা, উঠানের কাজ করা, ছোট শাখা এবং গাছপালা অপসারণ করা, পশুদের খাবার কাটা এবং ঝোপ পরিষ্কার করা।
যুদ্ধবিগ্রহ
বিদ্রোহের সময় লোকেরা কখনও কখনও এই অস্ত্রগুলি ব্যবহার করে। উদাহরণ স্বরূপ, অতীতে পুয়ের্তো রিকোর আখ ক্ষেতে ছুরি চালানোর শ্রমিকরা বোরিকুয়া পপুলার আর্মিকে অনানুষ্ঠানিকভাবে ম্যাচেতেরোস বলতে শুরু করেছিল।
১৯৯৪ সালে রুয়ান্ডার গণহত্যায় অনেকগুলি হত্যাকাণ্ড মাচেতে দিয়ে সম্পাদিত হয়েছিল, এবং সেগুলিই সেখানে ইন্টারহামওয়ে মিলিশিয়াদের দ্বারা ব্যবহৃত প্রাথমিক অস্ত্র ছিল।
উত্পাদন
ভাল মাচেতে ব্যবহৃত উপকরণ এবং আকৃতি উপর নির্ভর করে. অতীতে, ল্যাটিন আমেরিকা এবং স্পেনীয়-ভাষী ক্যারিবীয় অঞ্চলে মাচেতে সবচেয়ে বিখ্যাত প্রস্তুতকারক ছিল কলিন্সভিল, কানেটিকাটের কলিন্স কোম্পানি। ১৮২৬ সালে স্যামুয়েল ডব্লিউ কলিন্স কুঠার তৈরির জন্য কলিন্স অ্যান্ড কোম্পানি নামে কোম্পানিটি প্রতিষ্ঠা করেন। ১৮৪৫ সালে এরা প্রথম ম্যাচেতে বিক্রি বিক্রি শুরু করেছিল এবং এতটাই বিখ্যাত হয়ে ওঠে যে সমস্ত ভাল মাচেতেকে "আন কলিন্স" বলা হত।
কলম্বিয়া বিশ্বব্যাপী মাচেতের বৃহত্তম রপ্তানিকারক।
বাংলাদেশের শক্তি নীতি
দেশের অর্থনৈতিক কর্মকাণ্ড ক্রমান্বয়ে সম্প্রসারণে বাংলাদেশ জ্বালানি সংকটে ভুগছে। শক্তি সম্পদের অনুমান এবং মজুদ ভবিষ্যত সম্ভাবনা দেখায় কিন্তু তাদের একটি ছোট অংশ ব্যবহার করা হচ্ছে যা অপর্যাপ্ত বলে প্রমাণিত হয়েছে। তাছাড়া জলবায়ু পরিবর্তন ও পরিবেশ দূষণের প্রভাবও উল্লেখযোগ্যভাবে অনুভূত হয়েছে। ফলস্বরূপ, পরবর্তী সরকারগুলি একটি কার্যকর জ্বালানি নীতি প্রণয়নের লক্ষ্য রেখেছে যা এই উদ্বেগগুলিকে সমাধান করবে। জ্বালানি নীতিগুলি বিশেষত জ্বালানি রপ্তানি এবং উত্তোলনের পদ্ধতির প্রশ্নে ব্যাপক সমালোচনা পেয়েছে।
বাংলাদেশের প্রথম জাতীয় শক্তি নীতি (এনইপি) ১৯৯৬ সালে বিদ্যুৎ, জ্বালানি ও খনিজ সম্পদ মন্ত্রণালয় দ্বারা প্রণয়ন করা হয়েছিল যাতে বিভিন্ন অঞ্চলের ক্রমবর্ধমান শক্তির চাহিদা মেটাতে শক্তি সম্পদের সঠিক অনুসন্ধান, উৎপাদন, বিতরণ এবং যৌক্তিক ব্যবহার নিশ্চিত করা হয়। এবং টেকসই ভিত্তিতে ভোক্তা গোষ্ঠী। বৈশ্বিক এবং অভ্যন্তরীণ পরিস্থিতির দ্রুত পরিবর্তনের সাথে, নীতিটি ২০০৪ সালে আপডেট করা হয়েছিল। হালনাগাদ নীতিতে অতিরিক্ত উদ্দেশ্যগুলি অন্তর্ভুক্ত করা হয়েছে যেমন পরিবেশের ন্যূনতম ক্ষতি করে পরিবেশগতভাবে সুস্থ টেকসই শক্তি উন্নয়ন কর্মসূচি নিশ্চিত করা, জ্বালানি খাতের উন্নয়ন ও ব্যবস্থাপনায় সরকারী ও বেসরকারী খাতের অংশগ্রহণকে উত্সাহিত করা এবং ২০২০ সালের মধ্যে সমগ্র দেশকে বিদ্যুতায়নের আওতায় আনা।
ইতিহাস
বাংলাদেশের প্রথম জাতীয় শক্তি নীতি (এনইপি) ১৯৯৬ সালে বিদ্যুৎ, জ্বালানি ও খনিজ সম্পদ মন্ত্রণালয় দ্বারা প্রণয়ন করা হয়েছিল যাতে বিভিন্ন অঞ্চলের ক্রমবর্ধমান শক্তির চাহিদা মেটাতে শক্তি সম্পদের সঠিক অনুসন্ধান, উৎপাদন, বিতরণ এবং যৌক্তিক ব্যবহার নিশ্চিত করা হয় এবং টেকসই ভিত্তিতে ভোক্তা গোষ্ঠী। বৈশ্বিক এবং অভ্যন্তরীণ পরিস্থিতির দ্রুত পরিবর্তনের সাথে, নীতিটি ২০০৪ সালে আপডেট করা হয়েছিল। হালনাগাদ নীতিতে অতিরিক্ত উদ্দেশ্যগুলি অন্তর্ভুক্ত করা হয়েছে যেমন পরিবেশের ন্যূনতম ক্ষতি পরিবেশগতভাবে টেকসই শক্তি উন্নয়ন কর্মসূচি নিশ্চিত করা, জ্বালানি খাতের উন্নয়ন ও ব্যবস্থাপনায় সরকারী ও বেসরকারী খাতের অংশগ্রহণকে উৎসাহিত করা এবং ২০২০ সালের মধ্যে সমগ্র দেশকে বিদ্যুতায়নের আওতায় আনা।
প্রাকৃতিক গ্যাস
প্রাকৃতিক গ্যাস দেশের বাণিজ্যিক শক্তি সরবরাহের প্রায় ৭০% এর জন্য দায়ী। জ্বালানি ও খনিজ সম্পদ বিভাগ এবং নরওয়েজিয়ান পেট্রোলিয়াম অধিদপ্তরের হাইড্রোকার্বন ইউনিট দ্বারা ২০০৩ সালে পরিচালিত একটি সমীক্ষা অনুসারে, দেশের ২২টি আবিষ্কৃত গ্যাস ক্ষেত্রের প্রাথমিক গ্যাসের রিজার্ভের পরিমাণ ২৮.৪ ট্রিলিয়ন ঘনফুট (টিসিএফ) যার মধ্যে ২০.৫ টিসিএফ। পুনরুদ্ধারযোগ্য বলে বিবেচিত। ২০০০ সালে, ইউনাইটেড স্টেটস জিওলজিক্যাল সার্ভে দেশের অনাবিষ্কৃত গ্যাস রিজার্ভের জন্য একটি গবেষণা পরিচালনা করে। এই সমীক্ষা অনুসারে, আরও ৩২ টিসিএফ প্রাকৃতিক গ্যাস অন্বেষণ করার সম্ভাবনা রয়েছে। ২০০১ সালে হাইড্রোকার্বন ইউনিট এবং নরওয়েজিয়ান পেট্রোলিয়াম ডিরেক্টরেট দ্বারা পরিচালিত আরেকটি গবেষণায় এই সিদ্ধান্তে উপনীত হয়েছে যে দেশে অতিরিক্ত ৪২ টিসিএফ প্রাকৃতিক গ্যাস আবিষ্কৃত হতে পারে।
সাম্প্রতিক বছরগুলিতে, বিশেষজ্ঞরা উদ্বেগ প্রকাশ করেছেন যে বিদ্যমান প্রমাণিত মজুদ ২০২০ সালের মধ্যে শেষ হয়ে যেতে পারে এবং নতুন গ্যাস ক্ষেত্রের অবিলম্বে অনুসন্ধানের আহ্বান জানিয়েছেন।
কয়লা
বাংলাদেশে ২০০৩ সাল পর্যন্ত আবিষ্কৃত প্রায় ৩ বিলিয়ন টন স্টিম গ্রেড বিটুমিনাস কয়লার মজুদ রয়েছে। এই মজুদগুলি প্রধানত দেশের উত্তর-পশ্চিমাঞ্চলের জামালগঞ্জ, বড়পুকুরিয়া, খালাশপীর, দীঘিপাড়া এবং ফুলবাড়ির পাঁচটি বড় কয়লাক্ষেত্রে কেন্দ্রীভূত।
শক্তি সংরক্ষণ
এনইপি শক্তির যৌক্তিক, অর্থনৈতিক এবং দক্ষ ব্যবহার নিশ্চিত করার জন্য সংরক্ষণ ব্যবস্থা কঠোরভাবে প্রয়োগ করার আহ্বান জানিয়েছে। শক্তি সংরক্ষণের প্রধান উপায়গুলিকে শক্তি অডিট, অপচয় হ্রাস, চাহিদা ব্যবস্থাপনা এবং দক্ষ ব্যবহার হিসাবে চিহ্নিত করা হয়েছে। বিশেষজ্ঞরা জ্বালানি সংরক্ষণ আইন চালু করার পরামর্শ দিয়েছেন, যা দেশের জ্বালানি চাহিদা উল্লেখযোগ্যভাবে হ্রাস করবে।
সাফ অনূর্ধ্ব-১৮ মহিলা চ্যাম্পিয়নশিপ
সাফ অনূর্ধ্ব-১৮ মহিলা চ্যাম্পিয়নশিপ হলো দক্ষিণ এশীয় ফুটবল ফেডারেশনের ব্যবস্থাপনায় অনুষ্ঠিত একটি ফুটবল প্রতিযোগিতা যেখানে সংস্থার অন্তর্ভুক্ত দেশগুলোর অনূর্ধ্ব ১৮ বছরের মহিলা দলগুলি অংশগ্রহণ করে থাকে।
মিস্টার মাম্মি
মিস্টার মাম্মি ২০২২ সালে মুক্তিপ্রাপ্ত ভারতীয় হিন্দি ভাষার হাস্যরসাত্নক নাট্য চলচ্চিত্র, যেটি পরিচালনা করেছেন শাদ আলী ও প্রযোজনা করেছে টি-সিরিজ কোম্পানি। এতে প্রধান চরিত্রে অভিনয় করেছেন রিতেশ দেশমুখ এবং জেনেলিয়া ডি'সুজা। ১৮ নভেম্বর ২০২২ সালে ছবিটি মুক্তি পাওয়ার পর নেতিবাচক পর্যালোচনা পেয়েছে।
উৎপাদন
২০২২ সালের মার্চ মাসে ছবিটি নির্মাণ শুরু হয়েছিল।
সমান্তর প্রগমন
যদি নির্দিষ্ট বা অনির্দিষ্ট সংখ্যক সংখ্যা নিয়ে গঠিত কোন অনুক্রমের যেকোন দুটি ধারাবাহিক পদের অন্তর সর্বদা একটি ধ্রুব সংখ্যা হয় তবে এই অনুক্রমকে সমান্তর প্রগমন বা সমান্তর প্রগতি বলা হয়। উদাহরণস্বরূপ, ৫, ১০, ১৫, ২০, ২৫, ৩০,. . . অনুক্রমটি একটি সমান্তর প্রগমন যার সাধারণ অন্তর হল ৫। সাধারণ অন্তর হল সমান্তর প্রগমনের ধারাবাহিক দুটি পদের বিয়োগফল।
সাধারণভাবে লিখে পাই—
কোন সমান্তর প্রগমনের একটি নির্দিষ্ট (সসীম) অংশকে সসীম সমান্তর প্রগমন বলা হয়। কখনো কখনো একে শুধু সমান্তর প্রগমনও বলা হয়ে থাকে। আর একটি সসীম সমান্তর প্রগমনের সমষ্টিকে বলা হয় সমান্তর ধারা।
সমষ্টি
2 + 5 + 8 + 11 + 14 এর সমষ্টি নির্ণয়। এই অনুক্রমকে বিপরীতক্রমে সাজালে একটি নতুন অনুক্রম পাওয়া যায়। এখন উভয় অনুক্রমের পদগুলো ক্রমান্বয়ে যোগ করলে যোগফল হিসেবে শুধু একটি নির্দিষ্ট সংখ্যাই পাওয়া যাবে যা আবার উভয় অনুক্রমের প্রথম ও শেষ পদ দুটির সমষ্টির সমান (2 + 14 = 16)। এই 16 এর সাথে পদসংখ্যা 5 গুণ করলে পাওয়া যাবে 16 × 5 = 80 যা প্রগমনটির সমষ্টির দ্বিগুণ।
সসীম সমান্তর প্রগমনের সংখ্যাগুলোর সমষ্টিকে সমান্তর ধারা বলা হয়। উদাহরণ হিসেবে নিচের সমান্তর ধারাটির সমষ্টি বিবেচনা করা যাক—
প্রগমনটির প্রথম ও শেষ পদের সমষ্টিকে (2 + 14 = 16) পদসংখ্যা n (এক্ষেত্রে 5) দ্বারা গুণ করে অতঃপর গুণফলকে 2 দ্বারা ভাগ করে খুব সহজেই প্রগমনটির সমষ্টি বের করা যায়। সূত্রাকারের লিখলে আমরা পাব—
উপরের সমস্যাটির ক্ষেত্রে আমরা নিচের সমীকরণটি পাই—
এই সূত্রটি যেকোন বাস্তব সংখ্যা a_1 এবং a_n এর জন্য প্রযোজ্য। উদাহরণ দেখুন:
প্রতিপাদন
থাম্ব|প্রথম পূর্ণ সংখ্যাগুলোর (1+2+...+n) সমষ্টি নির্ণয়ের সূত্রটির প্রমাণ অ্যানিমেশন চিত্রের মাধ্যমে দেখানো হয়েছে।
উপরের সূত্রটি প্রতিপাদনের নিমিত্তে সমান্তর ধারাটিকে প্রথমে দুটি ভিন্ন রাশিমালার মাধ্যমে প্রকাশ করা যাক:
এখন সমীকরণের উভয় পক্ষকে যোগ করে এবং d যুক্ত সকল পদ পরিহার করে পাই:—
উভয় পক্ষকে 2 দ্বারা ভাগ করলে সমীকরণটির নিম্নোক্ত সাধারণ রূপটি পাওয়া যাবে—
এই সমীকরণে প্রতিস্থাপন করে বিকল্প আরেকটি সূত্র পাওয়া যাবে—
অধিকন্তু একে পদসংখ্যা n ভাগ করলে ধারাটির গড় বের হবে:
এই সূত্রটি প্রায় বিচ্ছিন্ন সুসম বণ্টনের গড়ের অনুরূপ।
গুণজ
a_1 প্রথম পদ, d সাধারণ অন্তর এবং n সংখ্যক সদস্য নিয়ে গঠিত একটি সমান্তর ধারার সকল পদের গুণজ বা গুণফলকে নিম্নোক্ত বদ্ধ রাশিমালার দ্বারা নির্ধারণ করা হয়:
এখানে \Gamma হল গামা ফাংশন। a_1/d এর মান ঋণাত্মক ও শূন্য হলে এই সূত্রটি কাজ করবে না।
প্রগমনটির গুণজ n! ফ্যাক্টরিয়াল এবং যেকোন ধনাত্মক পূর্ণসংখ্যা m এবং n এর জন্য রাশিমালাটির গুণজ হল
সমান্তর ধারার সকল পদের গুণজ নির্ণয়ের উপর্যুক্ত বদ্ধ সমীকরণটি এই দুটি গুণজেরই একটি সাধারণিকরণ।
প্রতিপাদন
By the recurrence formula, valid for a complex number z>0,
একইভাবে, a_1/d > 0 হলে আমরা পাব—
এবং সবশেষে পাব—
উদাহরণ
এর মাধ্যমে সূচিত সমান্তর প্রগমনটির 50তম পদ পর্যন্ত গুণজ হবে
আদর্শ বিচ্যুতি
যেকোন সমান্তর প্রগমনের আদর্শ বিচ্যুতিকে নিচের সূত্র দ্বারা নির্ণয় করা যায়:
এখানে n হল পদসংখ্যা এবং d হল সাধারণ অন্তর। এই সূত্রটি একটি বিচ্ছিন্ন সুসম বণ্টনের আদর্শ বিচ্যুতির প্রায় অনুরূপ।
ছেদ
যেকোন দুটি দ্বিগুণ অসীম সমান্তর প্রগমনের ছেদ হয় শূন্য হবে অথবা ভিন্ন আরেকটি সমান্তর প্রগমন হবে যা চৈনিক ভাগশেষ উপপাদ্য প্রয়োগ করে বের করা যেতে পারে। যদি দ্বিগুণ অসীম সমান্তর প্রগমনের কোন গুচ্ছে প্রতি জোড়া প্রগমনের অ-শূন্য ছেদ থাকে তবে এদের সকলের মধ্যে একটি সাধারণ সংখ্যার অস্তিত্ব থাকবে যা হবে অসীম সমান্তর প্রগমন আকারের একটি হেলি গুচ্ছ। অধিকন্তু অসীম সংখ্যক অসীম সমান্তর প্রগমনের ছেদ একটি অসীম প্রগমন না হয়ে বরং একক সংখ্যাও হতে পারে।
ইতিহাস
কার্ল ফ্রিড‌রিশ গাউস ছোটবেলায় যখন প্রাথমিক বিদ্যালয়ে পড়তেন তখন নাকি তিনি প্রতি জোড়া
n + 1
এর মান দ্বারা
n⁄2
জোড়া সংখ্যাকে গুণনের মাধ্যমে 1 থেকে 100 পর্যন্ত পূর্ণ সংখ্যাগুলোর সমষ্টি বের করার একটি পদ্ধতি পুনরাবিষ্কার করেছিলেন, তার সম্পর্কে প্রচলিত একটি অনির্ভরযোগ্য গালগপ্প সেই কথাই বলছে। এই গল্পের সত্যতা যাই হোক না কেন, এই সূত্রটি প্রথম আবিষ্কারের কৃতিত্ব গাউসের নয় এবং খ্রিস্টপূর্ব ৫ম শতকের পিথাগোরীয়দের থেকে এর উৎপত্তি হয়েছে বলে কেউ কেউ মনে করেন। পুরাকালের আর্কিমিডিস, হিপ্সিকলস এবং দিওফ্যান্টাস; চীনে ঝাং সুয়ানজিং; ভারতে আর্যভট্ট, ব্রহ্মগুপ্ত এবং দ্বিতীয় ভাস্কর; এবং মধ্যযুগীয় ইউরোপে আলকুইন, দিকুইল, ফিবোনাচ্চি, জোহানেস ডি স্যাক্রোবোস্কো এবং তালমুদের তোসাফো নামক ভাষ্য রচনাকারী অজানা তোসাফিস্টদেরও নিকট একই ধরনের সূত্র জানা ছিল।
দার্জিলিং চা
দার্জিলিং চা ভারতের পশ্চিমবঙ্গ রাজ্যের দার্জিলিং জেলায় উৎপাদিত একটি বিশেষ  প্রকারের চা। দার্জিলিং পাহাড়ের মনোরম পরিবেশে ক্যামেলিয়ার কোমল কুঁড়ি দিয়ে উৎপাদিত হয় বিশ্ববিখ্যাত দার্জিলিং-চা।
দার্জিলিং চায়ের ইতিহাস
থাম্ব|দার্জিলিং টি গার্ডেন চা-শিল্প বিকাশের শুরু হতে আজ পর্যন্ত অনেক গবেষণা, অনেক প্রতিযোগিতা হয়েছে, কিন্তু দার্জিলিং চায়ের মতো চা তৈরি করা দূরে থাক, সৌরভে গুণগত উৎকর্ষতায় এর ধারে কাছেও আসতে পারেনি কোনো চা-উৎপাদনকারী। জিওগ্রাফিকাল ইনটেকশন অব গুডস (রেজিস্ট্রেশন অ্যান্ড প্রোটেকশন অ্যাক্ট, ১৯৯৯) ২০০৩ সালে দার্জিলিং চা ভারতের ভারতীয় পেটেন্ট অফিসের মাধ্যমে ভারতের প্রথম পণ্য হিসাবে ২০০৪ -২০০৫ সালে জিআই ট্যাগ লাভ করে। দার্জিলিং অঞ্চলের অভিজ্ঞ শ্রমিককে একই ব্যবস্থাপনায় ভিন্ন অঞ্চলের চা-বাগানে নিয়োগ করে অর্থোডক্স-চা উৎপাদন করা হলো, ফলাফল আবারও শূন্যতায় ভরা।
চাষ পদ্ধতি
আকাক্সক্ষায়িত সেই সৌরভ নেই কোথাও। সমূদ্রপৃষ্ঠ হতে ২০০০ মিটার উচ্চতায় চীনা বীজ দিয়ে দাজির্লিং চা-আবাদ হয়। ভারতের মোট উৎপাদনের ৩% চা দার্জিলিং-চা। দার্জিলিংয়ে মোট ৮৩টি চা-বাগানে ২০,০০০ হেক্টর জমিতে বছরে গড়ে ১২ মিলিয়ন (এক কোটি বিশ লক্ষ) কেজি দার্জিলিং-চা উৎপাদিত হয়। শুধুমাত্র দার্জিলিং উপত্যকায় চীনা জাতের গাছ দিয়ে উঁচু পাহাড়ে চাষ করলে শারদীয় চয়নে সুমিষ্ট ফুলের গন্ধ পাওয়া যায়।
দার্জিলিং চা কালো, সবুজ, সাদা ও ওলংতে পাওয়া যায়। সঠিকভাবে বপন করা হলে, এটি একটি ফুলের সুগন্ধযুক্ত একটি পাতলা-মোটা, হালকা রঙের আধান উৎপন্ন করে। বেশিরভাগ ভারতীয় চা থেকে ভিন্ন, ধরনের হয় দার্জিলিং চা। সাধারণত কামেলিয়া সিনেনসিসের ছোট ছোট প্রজাতি থেকে তৈরি হয় দার্জিলিং চা।  সিনাসেসিস, বড় লেভেড আসাম উদ্ভিদ (সি সিনেনসিস ওয়ার. আসামিকা) এর পরিবর্তে। ঐতিহ্যগতভাবে, দার্জিলিং চা কালো চা হিসেবে তৈরি করা হয়; তবে, দার্জিলিং ওলং ও সবুজ চা আরও সাধারণভাবে উৎপাদিত এবং সহজে খুঁজে পাওয়া যায় এবং আরও বেশি সংখ্যক চা বাগান সাদা চা উৎপাদিত হয়।
মান্দাওয়া বিধানসভা কেন্দ্র
মান্দাওয়া বিধানসভা কেন্দ্র হল ঝুনঝুনু লোকসভা কেন্দ্র রাজস্থান বিধানসভা একটি কেন্দ্রের।
মান্দাওয়া নির্বাচনী এলাকা ঝুনঝুনু তহসিল এবং মালসিসার তহসিলের কিছু অংশের সমস্ত ভোটারকে কভার করে, যার মধ্যে মান্দাওয়া মিউনিসিপ্যাল বোর্ড সহ মান্দাওয়া, বিসাহু মিউনিসিপ্যাল বোর্ড, আইএলআরসি মালসিসার এবং আলসিসার সহ আইএলআরসি বিসাহু অন্তর্ভুক্ত।
ডাব্লিউসিডাব্লিউ ম্যাগাজিন
ডাব্লিউসিডাব্লিউ ম্যাগাজিন (বাংলাঃ ডাব্লিউসিডাব্লিউ সাময়িকী) ওয়ার্ল্ড চ্যাম্পিয়নশিপ রেসলিং(ডাব্লিউসিডাব্লিউ)-এর আনুষ্ঠানিক পেশাদারি কুস্তি সংক্রান্ত সাময়িক পত্র ছিল। ১৯৮৯ সালে হতে এই সাময়িকী প্রকাশ শুরু হয়। ১৯৮৯ হতে ২০০১ সাল পর্যন্ত সাময়িকীটি বেশ কয়েকজন সম্পাদকের নেতৃত্বে মোট ৭৩টি সংখ্যা প্রকাশিত হয়েছিল। এই সাময়িক পত্রে জীবন ধারা, একটি মাসিক পঞ্জিকা, বিনোদন, ব্যায়াম ও শরীর গঠনের বিভিন্ন দিক নির্দেশনামূলক তথ্য, পেশাদার কুস্তিগিরদের পোস্টার ও অন্যান্য পাতা থাকতো।
সম্পাদনা ইতিহাস
প্রাথমিকভাবে এনডাব্লিউএ/ডাব্লিউসিডাব্লিউ রেসলিং র‍্যাপ-আপ শিরোনামে এটি লন্ডন পাব্লিশিং হতে প্রকাশিত হতো। প্রকাশকালের শুরু ১৯৮৯ সাল হতে ১৯৯১ সাল পর্যন্ত ডেনিস ব্রেন্ট এই সাময়িকীর মুখ্য সম্পাদক ছিলেন। এসময় এতে জিম রস, পল হেইম্যান, জেস ভেনচুরা, টনি শিওভানি, ববি হিনান'দের মত পেশাদারি কুস্তি ব্যক্তিত্বদের কলাম ছাপা হতো। ১৯৯১ সালে সাময়িকীটির নাম পালটে ডাব্লিউসিডাব্লিউ ম্যাগাজিন রাখা হয়। এসময় সাময়িকীটি কাপ্পা পাব্লিশিং হতে মুদ্রিত ও প্রকাশিত হতো। ১৯৯৫-১৯৯৯ পর্যন্ত এটি কলিন বোম্যানের সম্পাদনায় প্রকাশ পেয়েছে। ১৯৯৯ হতে ২০০১ সাল পর্যন্ত সাময়িকীটি ঘরোয়াভাবে প্রকাশ করা হতো। ২০০১ সালে সাময়িকীটির মূল মালিক ডাব্লিউসিডাব্লিউ'র সকল সম্পদ ডাব্লিউডাব্লিউই কিনে নিলে সামায়িকীটির প্রকাশনা বন্ধ হয়।
বিক্রয় রেকর্ড
ডাব্লিউসিডাব্লিউ ম্যাগাজিনের ১৯৯১ সালের আগস্ট মাসের সংস্করণটি যুক্তরাজ্যে ৮০,০০০ কপি বিক্রি হয়েছিল, যা সেসময় সবচেয়ে বেশি বিক্রিত আমাদানী করা সাময়ীকি হিসেবে রেকর্ড করেছিল।
ম্যুন্‌শহাউজেন ত্রিসংকট
জ্ঞানতত্ত্বের আলোচনায় ম্যুন্‌শহাউজেন ত্রিসংকট (যেটি আগ্রিপা-র ত্রিসংকট নামেও পরিচিত ) একটি চিন্তন পরীক্ষা যার উদ্দেশ্য হল গৃহীত স্বতঃসিদ্ধ বা পূর্বানুমান ছাড়া যে যেকোনও সত্য  (এমনকি গণিত ও যুক্তিবিজ্ঞানের মতো ক্ষেত্রেও) প্রমাণ করা যে তাত্ত্বিকভাবে অসম্ভব, সে ব্যাপারটি প্রদর্শন করা।  কোনও প্রদত্ত প্রতিজ্ঞা (proposition) যে সত্য, সে ব্যাপারটি কীভাবে জানা যায়, সে ব্যাপারে যদি কোনও প্রশ্ন করা হয়, তাহলে হয়ত কোনও প্রমাণ প্রদান করা হয়। কিন্তু ঐ প্রমাণটির ব্যাপারেও একই প্রশ্ন করা সম্ভব, এবং এভাবে অনুবর্তী প্রমাণগুলির ব্যাপারেও তা করা সম্ভব। ম্যুন্‌শহাউজেন ত্রিসংকট বলে যে কোনও প্রমাণ সম্পূর্ণ করার কেবলমাত্র তিনটি পন্থা আছে:
কার্ল পপার সুপারিশ করেন যে এই ত্রিসংকটটিকে সমাধানের অযোগ্য হিসেবে মেনে নিতে হবে এবং অনুমান ও সমালোচনার মাধ্যমে জ্ঞানের উপর কাজ করতে হবে।
<!-- The name Münchhausen-Trilemma was coined by the German philosopher Hans Albert in 1968 in reference to a trilemma of "dogmatism versus infinite regress versus psychologism" used by Karl Popper. It is a reference to the problem of "bootstrapping", based on the story of Baron Munchausen (in German, "Münchhausen") pulling himself and the horse on which he was sitting out of a mire by his own hair. Like Munchausen, who cannot make progress because he has no solid ground to stand on, any purported justification of all knowledge must fail, because it must start from a position of no knowledge, and therefore cannot make progress. It must either start with some knowledge, as with dogmatism, not start at all, as with infinite regress, or be a circular argument, justified only by itself and have no solid foundation, much like the absurdity of Münchhausen pulling himself out of the mire without any independent support.
It is also known as Agrippa's trilemma or the Agrippan trilemma after a similar argument reported by Sextus Empiricus, which was attributed to Agrippa the Skeptic by Diogenes Laërtius. Sextus' argument, however, consists of five (not three) "modes". Popper in Logic of Scientific Discovery mentions neither Sextus nor Agrippa, but instead attributes his trilemma to German philosopher Jakob Friedrich Fries, leading some to call it Fries's trilemma as a result.
Agrippa and the Pyrrhonists
The following tropes or "modes" for Pyrrhonism are given by Sextus Empiricus, in his Outlines of Pyrrhonism. According to Sextus, they are attributed "to the more recent Pyrrhonists" and by Diogenes Laërtius attributed to Agrippa the Skeptic. The tropes are:
According to Victor Brochard, "the five tropes can be regarded as the most radical and most precise formulation of skepticism that has ever been given. In a sense, they are still irresistible today."
Fries's trilemma
The first two possibilities are rejected by Fries as unsatisfactory, requiring his adopting the third option. Karl Popper argued that a way to avoid the trilemma was to use an intermediate approach incorporating some dogmatism, some infinite regress, and some perceptual experience.
Albert's formulation
The argument proposed by Hans Albert runs as follows: All of the only three possible attempts to get a certain justification must fail:
An English translation of a quote from the original German text by Albert is as follows:
Here, one has a mere choice between:
Albert stressed repeatedly that there is no limitation of the Münchhausen trilemma to deductive conclusions. The verdict concerns also inductive, causal, transcendental, and all otherwise structured justifications. They all will be in vain.
Therefore, certain justification is impossible to attain. Once having given up the classical idea of certain knowledge, one can stop the process of justification where one wants to stop, presupposed one is ready to start critical thinking at this point always anew if necessary.
This trilemma rounds off the classical problem of justification in the theory of knowledge.
In Albert's view, the impossibility to prove any certain truth is not in itself a certain truth. After all, one needs to assume some basic rules of logical inference to derive his result, and in doing so must either abandon the pursuit of "certain" justification, as above, or attempt to justify these rules, etc. He suggests that it has to be taken as true as long as nobody has come forward with a truth which is scrupulously justified as a certain truth. Several philosophers defied Albert's challenge; his responses to such criticisms can be found in his long addendum to his Treatise on Critical Reason and later articles. -->
আইফোন (১ম প্রজন্ম)
আইফোন (প্রত্যাবর্তনমূলকভাবে আইফোন ২জি, আইফোন ১ বা আসল আইফোন হিসাবে উল্লেখ করা হয়) হল প্রথম আইফোন মডেল এবং অ্যাপল ইনকর্পোরেটেড দ্বারা নকশা করা ও বাজারজাত করা প্রথম স্মার্টফোন। বছরের পর বছর গুজব এবং জল্পনা-কল্পনার পর, এটি আনুষ্ঠানিকভাবে ৯ জানুয়ারী, ২০০৭-এ ঘোষণা করা হয়, এবং এটি ২৯ জুন, ২০০৭-এ মার্কিন যুক্তরাষ্ট্রে মুক্তি পায়।
পণ্য হিসাবে আইফোনের বিকাশ ২০০৫ সালে শুরু হয়েছিল এবং এর সর্বজনীন উন্মোচন পর্যন্ত সম্পূর্ণ গোপনীয়তার সাথে অব্যাহত ছিল। প্রচলিত মোবাইল ফোন নকশা এড়িয়ে বেশিরভাগ শারীরিক হার্ডওয়্যার বোতাম বাদ দিয়ে ভিভাইসটিতে একটি আঙুল-বান্ধব টাচ ইন্টারফেস ও শুধুমাত্র কয়েকটি শারীরিক বোতাম ছিল। এতে কোয়াড-ব্যান্ড জিএসএম সেলুলার কানেক্টিভিটি ছিল এবং ডেটা ট্রান্সফারের জন্য জিপিআরএস এবং এজ সমর্থন করতো এবং এটি ভয়েস যোগাযোগের সাথে সম্পর্কহীন বৈশিষ্ট্যগুলিকে সমর্থন করার জন্য অবিচ্ছিন্ন ইন্টারনেট প্রবেশাধিকার এবং অনবোর্ড প্রক্রিয়াকরণ ব্যবহার করেছে। এর উত্তরসূরি, আইফোন ৩জি, ৯ জুন, ২০০৮-এ ঘোষণা করা হয়েছিল।
আইফোন দ্রুত অ্যাপলের সবচেয়ে সফল পণ্যে পরিণত হয়, পরবর্তী প্রজন্ম এটিকে সেই সময়ে সবচেয়ে লাভজনক কোম্পানিতে পরিণত করে। অ্যাপ স্টোরের প্রবর্তন প্রতিষ্ঠিত কোম্পানি এবং স্টার্টআপ ডেভেলপারদের প্ল্যাটফর্মের মাধ্যমে ক্যারিয়ার গড়তে এবং বিলিয়ন ডলার উপার্জন করার অনুমতি দেয়, যেখানে ভোক্তাদের তথ্য প্রবেশাধিকার এবং অন্য লোকেদের সাথে সংযোগ স্থাপন করার নতুন উপায় প্রদান করে। আইফোনটি মূলত সাধারণ জনগণের কাছে আবেদন করেছিল, সেই সময়ে ব্ল্যাকবেরি এবং আইবিএম যে ব্যবসায়িক সম্প্রদায়ের উপর দৃষ্টি নিবদ্ধ করেছিল তার বিপরীতে, এবং, বিদ্যমান প্রযুক্তিকে একীভূত করে এবং ব্যবহারযোগ্যতার সম্প্রসারণের মাধ্যমে, আইফোন স্মার্টফোন শিল্পকে "তার মাথায়" পরিণত করেছিল।
কুকরি
৭ম শতাব্দীতে এর প্রথম নথিভুক্ত ব্যবহারের পর থেকে কুকরিকে ঘিরে অনেক পৌরাণিক কাহিনী রয়েছে - সবচেয়ে উল্লেখযোগ্য একটি ঐতিহ্যবাহী প্রথা ফলকের চারপাশে ঘোরে আর তা হলো একটি যুদ্ধের অস্ত্র হিসাবে এর একমাত্র উদ্দেশ্যের কারণে এটি দিয়ে রক্ত আঁকতে হবে, খাপে ঢুকানোর আগে। যাইহোক, এগুলি প্রায়শই নিয়মিত ইউটিলিটি সরঞ্জাম হিসাবে ব্যবহৃত হয়। কুকরি, খুকরি, এবং কুক্করি ভারতীয় ইংরেজি বানানে,   মূল নেপালি ইংরেজি বানান খুকুরি।
বেঙ্গালুরুর নীল আঙুর
ইতিহাস
বেঙ্গালুরু নগরী, চিক্কাবল্লাপুর এবং কলার জেলাগুলিতে গত দেড়শ বছর ধরে এই জাতটি জন্মে আসছে। মূলত নন্দী উপত্যকায় প্রায় ৫,০০০ হেক্টর জমিতে এটি একচেটিয়াভাবে চাষ করা হয়; এবং এখানে বছরে প্রায় ৪,৫০,০০০ টন ফল উৎপাদিত হয়।
উপস্থিতি এবং ব্যবহার
বেঙ্গালুরু ব্লু আমেরিকার কনকর্ড জাতের সাথে ঘনিষ্ঠভাবে সম্পর্কিত। ফিলোক্সেরা পোকার আক্রমণ থেকে বাঁচতে এটির শক্তিশালী প্রাকৃতিক প্রতিরোধ ক্ষমতা রয়েছে। এই আঙ্গুরের আবরণ নরম। আধুনিক গবেষণার দ্বারা দেখা যায়, এটি ক্যান্সার প্রতিরোধী ও এজিং প্রতিরোধী বৈশিষ্ট্য রয়েছে।
এই আঙ্গুর ের বৃদ্ধির জন্য প্রয়োজনীয় অনুকূল পরিবেশ হল: লাল বালির লোমশ ধরনের মাটি, দিনের তাপমাত্রা ৩৫° থেকে ৩৭° সেঃ এবং রাতের তাপমাত্রা ১২°সে থেকে ১৫°সে। বেঙ্গালুরু অঞ্চলের আশেপাশে এই অনুকূল পরিব পাওয়া যায়, তাই সেখানে এগুলো একচেটিয়াভাবে জন্মে।
এই আঙ্গুর মূলত কাঁচা খাওয়া হয়, এছাড়া জ্যাম এবং জেলি, জুস, মদ তৈরীতে এটি ব্যবহৃত হয়।
ভৌগোলিক নির্দেশক
ভৌগোলিক নির্দেশক আইন ১৯৯৯ অনুযায়ী, ভারতের উদ্যানপালন বিভাগ চেন্নাই য়ের পেটেন্ট, ডিজাইন, ও ট্রেডমার্ক নিয়ন্ত্রক জেনারেল কার্যালয়ে বেঙ্গালুরুর নীল আঙ্গুর নিবন্ধন করার প্রস্তাব করে, যাতে এটি ঐ অঞ্চলের চাষীদের একচেটিয়া ব্যবসা করতে এবং এর ব্র্যান্ডের মান বাড়াতে সাহায্য করে। তিন বছর পরে, ২০১৩ সালে এটিকে ভৌগোলিক নির্দেশক স্ট্যাটাস প্রদান করা হয়। এর ফলে চিক্কল্লাপুরপুরের অবস্থিত বেঙ্গালুরু ব্লু গ্রেপ গ্রোয়ার্স অ্যাসোসিয়েশন এই জাত চাষের পেটেন্ট অধিকার লাভ করে।
জানজিবার জাতীয় মহিলা ফুটবল দল
জানজিবার জাতীয় মহিলা ফুটবল দল, ( ডাকনাম "জানজিবার কুইন্স" ) জানজিবার মহিলা দলের প্রতিনিধিত্ব করে। তানজানিয়া এর একটি অর্ধ-শাসিত দেশ জানজিবার। ১৯৮৮ সালে প্রতিষ্ঠিত দলটি এখন পর্যন্ত তেমন কোন পরিচয় লাভ করতে পারেনি। জানজিবার ফুটবল এসোসিয়েশন, কাউন্সিল ফর ইস্ট এন্ড সেন্ট্রাল আফ্রিকা ফুটবল এসোসিয়েশন  (সিইসিএএফএ)  এবং কনফেডারেশন অফ আফ্রিকান ফুটবল (সিএএফ) এর পূর্ণ সদস্য। কিন্তু জানজিবার ফুটবল এসোসিয়েশন স্বাধীন জাতীয় সংস্থা হিসেবে এখনো ফিফা কর্তৃক এখনোও স্বীকৃতি পায়নি। ২০০৭ সালের অক্টোবরে জাতীয় দলটি 'সিইসিএএফএ চ্যালেঞ্জ কাপ'-এ তাদের প্রথম আন্তর্জাতিক ম্যাচ খেলার প্রস্তুতি নিচ্ছিল, কিন্তু প্রতিযোগিতাটি পরবর্তীতে বাতিল ঘোষণা করা হয়। ঘরোয়া লীগে দলটি পুরুষ দলের বিরুদ্ধেও খেলেছে। আফ্রিকা এবং তাদের নিজ দ্বীপের রাজনৈতিক কারণে মহিলা ফুটবল দলের অগ্রগতি বিভিন্ন সময়ে নানা সমস্যার সম্মুখীন হয়েছে।
পটভূমি ও মহিলা ফুটবলের উন্নয়ন
জানজিবার দুটি প্রধান দ্বীপ অঞ্চল উনগুজা এবং পেমবা নিয়ে গঠিত। নিজস্ব সরকার থাকলেও এটি তানজানিয়ার স্বায়ত্বশাসিত একটি অংশ। ২০০২ সালের আদমশুমারি অনুযায়ী এর মোট জনসংখ্যা ৯৮৪৬২৫। শিক্ষা গ্রহণে বাধ্যবাধকতা, সমাজের দরিদ্রতার এবং সমাজের মৌলিক বৈষম্য বিরাজ থাকার কারণে অন্যান্য দেশগুলোর তুলনায় আফ্রিকার মহিলা ফুটবল তেমন উন্নত হয়নি। পিছিয়ে থাকার পেছনে উচ্চ দক্ষতা সম্পন্ন খেলোয়াড়দের ইউরোপ কিংবা আমেরিকায় চলে যাওয়া পরোক্ষভাবে দায়ী। জাতীয় সংস্থাগুলো পর্যাপ্তরূপে মহিলা ক্রিয়ার জন্য আর্থিক অনুদান না দেয়ায় তারা আরোও পিছিয়ে যাচ্ছে।
খেলার সময় মহিলাদের হিজাব পরিধান করার জন্য চাপ সৃষ্টি করা একটি অন্যতম কারণ হিসেবে জড়িত জানজিবারের মহিলা ক্রিয়ার উন্নতি না হওয়ার। তাছাড়াও পরিবারের পুরুষ সদস্যরা পরিবারের মর্যাদা ক্ষুণ্ণ হওয়ার ভয়ে মহিলাদের খেলায় অংশগ্রহণ না করতে চাপ প্রয়োগ করে। স্কুলগুলোতে খেলাধুলার জন্য কিছুটা সমর্থন আছে; কিন্তু জাতীয় দলের কোচ স্কুল পর্যায়ের খেলাকে এগিয়ে নেয়ার জন্য আবেদন করলেও ফেডারেশন এই বেপারে তেমন কোন সাড়া দেয়নি। দীর্ঘ ২৬ বছর চেষ্টার পর ২০০৪ সালে 'জাতীয় মহিলা লীগ' শুরু হয়। উদ্বোধনী লীগে ৫ টি দল অংশগ্রহণ করে; ওমেন ফাইটার, নাইয়ুকি এফসি, কোয়ানি সিসটার্স, বুঙ্গি সিস্টার্স এবং পুলিশওমেন এফসি। ওমেন ফাইটার লীগের প্রথম ২ সংস্করণে চ্যাম্পিয়ন হয়।  তবে, প্রতিযোগিতাটি তারপর থেকে বন্ধ রয়েছে।
দল
১৯২৬ সালে প্রতিষ্ঠিত জাতীয় সংস্থা'টি কাউন্সিল ফর ইস্ট এন্ড সেন্ট্রাল আফ্রিকা ফুটবল এসোসিয়েশন কর্তৃক স্বীকৃত হলেও ফিফার কাছে এখনোও অনুমোদন পায়নি। ফেডারেশন, সিএএফ এর সদস্য হলেও জাতীয় দলের এই সংস্থার অনুমোদিত প্রতিযোগীতায় অংশগ্রহণের ক্ষেত্রে নানা বাধ্যবাধকতা রয়েছে।
অক্টোবর ২০০৭-এ "সিইসিএএফএ ওমেন চ্যালেঞ্জ কাপ" এর উদ্বোধনী আসরে জানজিবার জাতীয় মহিলা দলের অংশগ্রহণ করার কথা থাকলেও আর্থিক জটিলতার কারণে পরবর্তীতে আসরটি বাতিল ঘোষণা করা হয়। প্রতিযোগিতাটি সিএএফ এবং সিইসিএএফএ এর যৌথ সহায়তায় হওয়ার কথা ছিল। সিইসিএএফএ সেক্রেটারি নিকোলাস মুসনই বলেন, "এত বছর ধরে সিইসিএএফএ যা অর্জন করেছে তা দেখে সিএএফ এই অঞ্চলের মহিলা ফুটবলের উন্নতি সাধনে সাহায্য করতে চায়। নানান বাধ্যবাধকতা, আর্থিক সমস্যা, রাজনৈতিক সমস্যা এবং দূর্বল প্রশাসনিক ব্যবস্থা থাকা সত্ত্বেও সিইসিএএফএ এর অসাধারণ অর্জনের জন্য সিএএফ তাদের সাধুবাদ জানায়। সিইসিএএফএ অঞ্চলের রাষ্ট্রীয় সদস্যরা মহিলা ফুটবলকে গুরুত্বের সাথে নিচ্ছে না। মহিলাদের খেলার প্রতি আকৃষ্ট করতে সিইএফ এখন দীর্ঘমেয়াদি পরিকল্পনা গ্রহনে সহায়তা করতে চায়।"
২০০৭ সালে 'জানজিবার সকার কুইন্স' নামে একটি চলচ্চিত্র নির্মিত হয়। চলচ্চিত্রটি বিএফআই লন্ডন ফিল্ম ফেস্টিভাল ২০০৭ সালে দেখানো হয়।
বড়তারা ইউনিয়ন
বড়তারা ইউনিয়ন বাংলাদেশের রাজশাহী বিভাগের জয়পুরহাট জেলার ক্ষেতলাল উপজেলার অন্তর্গত একটি ইউনিয়ন।
অবস্থান ও সীমানা
== ইতিহাসকালেরস্বাক্ষী বহনকারী ক্ষেতলাল উপজেলার অত্র একটি ঐতিহ্যবাহীঅঞ্চল হলো বড়তারা ইউনিয়ন। বড়তারা  ইউনিয়ন পরিষদটির তিন ধার দিয়ে প্রবাহিত হারাবতি ও তুলসীগঙ্গা নদী । কাল পরিক্রমায় আজ ও বড়তারা  ইউনিয়ন শিক্ষা, সংস্কৃতি, ধর্মীয় অনুষ্ঠান, খেলাধুলা সহ বিভিন্ন ক্ষেত্রে তার নিজস্ব স্বকীয়তায়সমুজ্জ্বল. ==
বড়তারা ইউনিয়নের ইতিহাস
তৎকালীন বৃটিশ শাসন আমলে আনুমানিক ১৯২০ ইং সনে বগুড়া মহকুমা অর্ন্তগত বড়তারা গ্রাম সহ মোট ১৯ টি মৌজা নিয়ে ও তৎসহ ৩৫টি গ্রাম সমন্বয়ে গঠিত হয় ২ নং বড়তারা এই পঞ্চায়েত ।উক্ত সময়ে ইউনিয়নের নাম ছিল পঞ্চায়েত। পরবর্তি ১৯৫০ইং সনে পাকিস্তান শাসন আমলে পঞ্চায়েত নাম বিলুপ্ত হয়ে তৎকালীন মৌলিক গনতন্ত্রের মাধ্যমে ইউনিয়ন প্রধানকে প্রেসিডেন্ট নামে ভুষিত করা হয়। ১৯২৬ ইং সনে এই ইউনিয়নের উত্তর হাট শহর গ্রামের স্থায়ী বাসিন্দা ক্ষীরদেশ্বর চক্রবর্তি বড়তারা পঞ্চায়েত প্রধান নিযুক্ত হন। পর্যায় ক্রমে পরবর্তিতে পাকিস্তানি শাসন আমলে তৎকালীন মহাতাব উদ্দীন সরদার ইউনিয়ন প্রেসিডেন্ট নির্বাচিত হন।একটানা ৪২ বৎসর প্রেসিডেন্ট পদে অধিষ্টিত থাকার পর তিনি পরলোক গমন করিলে পুত্র গানী মোহাম্মদ সরদার ইউপি চেয়ারম্যান নিযুক্ত হন । তৎপরবর্তি জনাব মোঃ তোজাম্মেল হোসেন মন্ডল ও আঃ বারিক মন্ডর চেয়ারম্যান নিযুক্ত হন। অতঃপর ২০০৩ সনে ইউপি নির্বাচনে জনৈক তোজাম্মেল হোসেন তোতা চেয়ারম্যান নিযুক্ত হইয়া প্রায় একটানা ০৯ বৎসর কার্যক্রম পরিচালনা করিতে থাকাকালে ২০১৩ ইং সালে পরবর্তি নির্বাচনে বর্তমান জনৈক্য মোঃ বোরহান উদ্দীন চেয়ারম্যান নিযুক্ত হন।
বড়তারা ইউনিয়নের নামকরণঃ
১৯২০ ইং সনের বৃটিশ শাসন আমলে তৎকালী এই বড়তারা গ্রামের জমিদার বাস করতেন । তারা ছিলেন দুই ভাই ১। তার বড় ভাইয়ের নাম ছিল শ্রী তারা চন্দ্র বাবু । আর তিনি বড় বলে তার  নামানুসারে বড়তারা গ্রামের নাম রাখা হয় বড়তারা । আর এ গ্রামেই ইনিয়ন প্রতিষ্টিত হওয়ায় এই ইউনিয়নের নাম বড়তারা ইউনিয়ন।এই ইউনিয়নের মধ্যবর্তি ষ্থান দিয়ে বয়ে গেছে হাবারতী নদী যাহা তুলশীগংঙ্গা  নদীতে মিলিত হয়েছে।উক্ত ইউনিয়নের একমাত্র যানবাহন ছিল গরু মহিষের গাড়ি যাহা বর্তমানে বিলুপ্তের হয়ে এখন ইঞ্জিন চালিত যান বাহন অবিচল রয়েছে
যোগাযোগ ব্যবস্থা
যোগাযোগ ব্যবস্থা
ক্ষেতলাল উপজেলা সদর থেকে ইউনিয়ন পরিষদের দুরত্ব  ৮ কি.মি.
উপজলা স্বাস্থ্য কমেপ্লক্স থেকে ভ্যান কিংবা সিএনজি যোগে  ইউনিয়ন পরিষদে আসা যায়।
উপজেলা খেকে  ইউনিয়নে যাতায়াত ব্যবস্থা-
ভ্যান  - ভাড়ার হার - ২০ - ২৫ টাকা। (জনপ্রতি)
বড়তারা  ইউনিয়ন থেকে বিভিন্ন গ্রামে যাতায়াতের তথ্য-
পাঠান পাড়া  বাজার থেকে বড়তারা  ইউনিয়ন  পর্যন্ত-
ভ্যান  - ভাড়ার হার - ০৮ - ১০ টাকা। (জনপ্রতি)